་མ་ཧཱ་ནཱ་ག་ཨ་ངི་པ་ཏ་ཡེ་སརྦ་བྷུརྦྷུ་ཝཿཕྲུཾ་ཕུ་སྭཱཧཱ། （ཞེས་མདུན་དུ་བྱོན་པར་བསམ་ལ།） པདྨ་ཀ་མ་ལ་ཡེ་སྟཾ་གྱིས་གདན་ཕུལ། ཨོཾ་མ་ཧཱ་ནཱ་ག་ཨ་ངྷི་པ་ཏ་ཡེ་གྲྀཧྞེ་དཾ་ཨརྒྷ་སྭཱཧཱ། （དེ་བཞིན་དུ།） པུཥྤཾ་དྷུ་པཾ་དཱི་པཾ་གནྡྷཾ་（སོགས་ཀྱིས་མཆོད། ཀླུ་དགའ་བར་བྱེད་པའི་རྒྱས།） ཨི་ཧི་ལི་ཧི་ལི་མ་ཧཱ་ཧི་ལི་ཕྲུཾ་ཕུ་སྭཱཧཱ། （ཞེས་སེ་གོལ་དང་བཅས་པས་ལན་གསུམ་དང་།） ཨོཾ་བྷཀྵ་ཡ་བྷཀྵ་ཡ་ས་མ་ཡ་ཏིཥྛ་ཕྲུཾ་ཕུ་སྭཱཧཱ། （136ན）（ལན་གསུམ་གྱིས་གཏོར་མ་བསྔོ།）ཡེ་དྷརྨཱ་དང་། སྡིག་པ་ཅི་ཡང་མི་བྱ་སྟེ། དགེ་བ་ཕུན་སུམ་ཚོགས་པར་སྤྱད། །རང་གི་སེམས་ནི་ཡོངས་སུ་འདུལ། །འདི་ནི་སངས་རྒྱས་བསྟན་པ་ཡིན། （ཞེས་ཆོས་ཀྱིས་སྦྱིན་པ་བྱ།） ཀླུ་ཆེན་པོ་བརྒྱད་སོགས་ཀླུའི་རིགས་སུ་གྱུར་པ་ཐམས་ཅད་དང་བྱེ་བྲག་བདག་ཅག་ལ་གནོད་ཅིང་ལན་ཆགས་པ་ཐམས་ཅད་མཉེས་ཤིང་ཚིམ་ནས་གནོད་འཚེ་དང་གདུག་སེམས་ཞི་སྟེ་ཕན་པ་བྱང་ཆུབ་ཀྱི་སེམས་དང་ལྡན་པར་གྱུར་ཅིག །（ཅེས་སྨོན་ལམ་གདབ།） ཨོཾ་མ་ཧཱ་ནཱ་ག་ཨ་དྷི་པ་ཏ་ཡེ་ས་པ་རི་ཝཱ་ར་གཙྪ། （ཞེས་དཀར་ཕྱོགས་ཀྱི་ཀླུ་རང་གནས་སུ་གཤེགས༑ མཁའ་ལྡིང་གི་རྒྱས།）ཨོཾ་ག་རུ་ཌ་ཧཾ་ས་ཧེ་ཙ་ལེ་ཙ་ལེ་སྭཱཧཱ། （ཞེས་ནག་པོའི་ཀླུ་རྣམས་བསྐྲད་པར་བྱའོ། །སྐབས་གཞན་དུ་ཀླུ་གཏོར་བྱེད་ནའང་འདི་ཉིད་དོ། །བཞི་པ་སུ་རུ་པའི་སྔགས་ཀྱིས་ཡི་དྭགས་རྣམས་ལ་སྦྱིན་པ་ནི།）རང་ཉིད་སྐད་ཅིག་གིས་རིན་ཆེན་གཟུགས་མཛེས་སུ་གྱུར་（པར་བསམ་ལ།）ཨོཾ་ཨཱཿཧཱུྃ་（ལན་གསུམ་གྱིས།） ཡི་དྭགས་རྣམས་ཚིམ་པར་ནུས་པའི་འདོད་ཡོན་བདུད་རྩིའི་རང་བཞིན་དུ་（བལྟས་ལ།） ན་མཿསུ་རུ་པཱ་ཡ་ཏ་ཐཱ་ག་ཏཱ་ཡ་ཨརྷ་ཏེ་སམྱཀྶཾ་བུངྔྷ་ཡ། ཏདྱ་ཐཱ། ཨོཾ་སུ་རུ་སུ་རུ། པྲ་སུ་རུ་སུ་རུ། ཏ་ར་ཏ་ར། བྷ་ར་བྷ་ར། སམྦྷ་ར་སམྦྷ་ར། སྨ་ར་སྨ་ར། སནྟ་རྦ་ཡ་སནྟ་རྦ་（136བ）པ༑ སརྦ་པྲེ་ཏཱ་ནཱཾ་སྭཱཧཱ། （ཞེས་ལན་གསུམ་གྱིས་མཐར་སེ་གོལ་གཏོགས་ཤིང་།） ཨ་པ་ས་རནྟུ་ཨ་ཝ་ཏཱ་རེ་པྲེ་ཀྵི་ཎོ་ད་དཱ་མྱ་ཧཾ་སརྦ་ལོ་ཀ་དྷཱ་ཏུ་བྷ་སི་ནཱཾ་པྲེ་ཏཱ་ནཱ་མཱ་ཧ་རཾ། （ཞེས་ལན་ག་ཅིག་བརྗོད་ཅིང་ཆོས་ཀྱི་སྦྱིན་པ་གོང་བཞིན་བྱ།） ཡི་དྭགས་ཐམས་ཅད་བཟའ་བཏུང་གི་འབྱོར་པས་ཚིམ་སྟེ་བཀྲེས་སྐོམས་ཕོངས་པའི་སྡུག་བསྔལ་དང་བྲལ་ནས་མཐོ་རིས་ཐར་པའི་བདེ་བ་དམ་པ་ཐོབ་པར་གྱུར་ཅིང་། །（ཅེས་སྨོན་ལམ་གདབ། འདི་ཟས་མ་ཟོས་པའི་གོང་ཁོ་ནར་བྱའོ། །ལྔ་པ་བྱེད་ན་གཞི་བདག་གཏོར་མ་བརྒྱ་རྩའི་སྐབས་བཞིན་ནོ། ། དེ་ནས་བརྒྱ་རྩའི་རིམ་པ་ནི། ཟན་རིལ་བཅུ་ཚན་གྱིས་རིམ་པར་སྦྲན་ཏེ། བསང་སྦྱང་བྱིན་རླབས་ཆ་བཞིའི་སྐབས་ལྟར་སྔོན་སུ་འགྲོ་བས། དང་པོ་ནི།） ན་མཿསརྦ་ཏ་ཐཱ་ག་ཏ་ཨ་ཝ་ལེ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ། （ཞེས་ཉེར་གཅིག་དང་།） ཨརྒྷཾ་（ནས་ཤཔྡའི་བར་གྱིས་མཆོད།） རྩ་བརྒྱུད་བླ་མ་ཡི་དམ་དཀྱིལ་འཁོར་ལྷ། །མཆོག་གསུམ་རྒྱལ་བ་རྒྱ་མཚོའི་ཚོགས་རྣམས་ལ། །འབུལ་ལོ་བཞེས་ནས་བདག་སོགས་མཁའ་མཉམ་འགྲོར། །དབང་སྐུར་བྱིན་རློབས་མཆོག་ཐུན་དངོས་གྲུབ་སྩོལ། （གཉིས་པ་སམྦྷ་ར་དང་ཨརྒྷཾ་སོགས།） རྣལ་འབྱོར་དབང་མོ་སྒྱུ་འཕྲུལ་མཁའ་འགྲོ་ལྔ། །མཐུ་ཆེན་དམ་ཅན་བསྟན་སྲུང་རྒྱ་མཚོ་ལ། ། འབུལ་ལོ་བསྟན་དང་བསྟན་འཛིན་བུ་བཞིན་སྐྱོངས། །འགལ་རྐྱེན་ཀུན་སོལ་མཐུན་རྐྱེན་ཆར་བཞིན་ཕོབ། །（137ན）（གསུམ་པ་སམྦྷ་ར་དང་། ཨརྒྷཾ་སོགས།） ལྷ་དང་མི་ཡི་དྲང་སྲོང་རིག་པ་འཛིན། །མངོན་ཤེས་ལྔ་ལྡན་བདེན་ཚིག་གྲུབ་རྣམས་ལ། །འབུལ་ལོ་རྒྱལ་བའི་བསྟན་པ་དར་བ་དང་། །འགྲོ་ལ་ཕན་བདེའི་སྨོན་ལམ་གདབ་ཏུ་གསོལ། （བཞི་པ་སམྦྷ་ར་དང་། ཨརྒྷཾ་སོགས།）ངལ་གསོས་བུ་དང་རྨུགས་འཛིན་གཏེར་གྱི་བདག །ལྷན་སྐྱེས་ལྷ་སོགས་དཀར་ཕྱོགས་སྐྱོང་ཀུན་ལ། །འབུལ་ལོ་ནད་གདོན་ཕོངས་རྒུད་འཇིགས་བྲལ་ནས༑ ༑ཚེ་དང་དཔལ་འབྱོར་རྒྱས་པར་མཛད་དུ་གསོལ། （ལྔ་པ་སམྦྷ་ར་བདུན་དང་།）དེ་བཞིན་གཤེགས་པ་རིན་ཆེན་མང་ལ་ཕྱག་འཚལ་ལོ། །དེ་བཞིན་གཤེགས་པ་གཟུགས་མཛེས་དམ་པ་ལ༴ དེ་བཞིན་གཤེགས་པ་སྐུ་འབྱམས་ཀླས་ལ༴ དེ་བཞིན་གཤེགས་པ་འཇིགས་པ་ཐམས་ཅད་དང་བྲལ་བ་ལ་ཕྱག་འཚལ་ལོ། །（ཞེས་མཚན་བཞི་བརྗོད།）འཛམ་གླིང་སྤྱི་དང་ཁྱད་པར་གངས་ཅན་ལྗོངས། །བྱེ་བྲག་ཡུལ་འདིའི་གཞི་བདག་འཁོར་བཅས་ལ། །འབུལ་ལོ་ནད་མུག་འཁྲུག་རྩོད་ཞི་ཞིང་། རྫོགས་ལྡན་འབྱོར་པས་འགྲོ་ཀུན་འཚོ་བར་མཛོད། （དྲུག་པ་སམྦྷ་ར་དང་མཚན་བཞི།） འབྲོག་གནས་ལྔ་སོགས་གནོད་སྦྱིན་སྡེ་དཔོན་ཚོགས། །འཕྲོག་མ་མ་བུ་འཇིག་རྟེན་སྐྱོང་རྣམས་（137བ）ལ། །འབུལ་ལོ་འགྲོ་བའི་ཚེ་སྲོག་གཟི་བརྗིད་མདངས། །འཕྲོག་སོགས་གནོད་འཚེའི་བསམ་སྦྱོར་ཞི་བར་མཛོད། （བདུན་པ་སམྦྷ་ར་དང་མཚན་བཞི།） སྟོང་ཕྲག་བརྒྱད་ཅུའི་བགེགས་དང་གདོན་གྱི་རིགས། །ནད་ཡམས་དལ་བདག་གནོད་བྱེད་ཚོགས་རྣམསལ། །འབུལ་ལོ་གདུག་པའི་བསམ་སྦྱོར་ཀུན་ཞི་ཞིང་། །གཞན་ཕན་བྱང་སེམས་རྒྱུད་ལ་སྐྱེ་གྱུར་ཅིག །（བརྒྱད་པ་སམྦྷ་ར་དང་མཚན་བཞི།） འགྲོ་བ་རིགས་དྲུག་ལམ་ལྔ་སྐྱེ་གནས་བཞི། །བར་དོའི་འགྲོ་བ་ཚེ་རབས་དྲིན་ཅན་ལ། །འབུལ་ལ་ོསོ་སོའི་སྡུག་བསྔལ་ཀུན་བྲལ་ནས། །བླ་མེད་བྱུང་ཆུབ་མཆོག་ལ་སྤྱོད་གྱུར་ཅིག །（དགུ་པ་སམྦྷ་ར་དང་མཚན་བཞི།） ཁ་ནས་མེ་འབར་ཕྱི་ནང་སྒྲིབ་ཅན་སོགས། །བཀྲེས་སྐོམས་ཀྱིས་གདུངས་ཡི་དྭགས་ཚོགས་ཀུན་ལ། །བསྔོའི་ཟས་སྐོམ་ཆར་གྱིས་རབ་ཚིམ་ཞིང་། །སེར་སྣའི་སྒྲིབ་བྲལ་ཐར་པའི་བདེ་ཐོབ་ཤོག །（བཅུ་པ་སམྦྷ་ར་དང་མཚན་བཞི།） ཚེ་རབས་ཐོག་མ་མེད་ནས་ད་ལྟའི་བར། །སྲོག་ལུས་ལོངས་སྤྱོད་ལན་ཆགས་ཐམས་ཅད་ལ། །བསྔོའི་ཤ་འཁོན་བུ་ལོན་ཀུན་བྱང་ནས། །ཕན་བདེའི་དཔལ་གྱིས་རྟག་ཏུ་འཚོ་བར་ཤོག །（ཅེས་བསྔོ། དེ་ནས་ལྷ། །གཏོར་（138ན）བཤམས་ཏེ། སམྦྷ་ར་དང་མཚན་བཞི།） གློ་བུར་ལྷགས་དང་ཁས་ལེན་དབང་ཆུང་བ༑ ༑ལྷག་མ་བཤལ་ཆུ་རེ་བ་ཀུན་ལ་སྟེར། །སོ་སོར་ཟས་སྐོམ་བདུད་རྩིའི་དཔལ་ཐོབ་ནས༑༑ཟག་མེད་བདེ་བ་མཆོག་ལ་སྤྱོད་པར་ཤོག །（ཅེས་དང་། ཆོས་སྦྱིན་གོང་བཞིན་བྱ༑） བདག་གི་བསམ་པའི་སྟོབས་（སོགས་བདེན་པའི་སྟོབས་བརྗོད་དེ་སྨོན་ལམ་གདབ་པོ༑༑དམ་པའི་རྟེན་འབྲེལ་བརྒྱད་ཅུ་དང་འཁྱུད་སྤྱད་ལ་བརྟེན་པའི་འབྱུང་བཞིའི་གཏོར་མ་བྱེད་ན་པར་སྤྲོ་ན། གཏོར་སྣོད་ལྔར་ཟན་གྱི་ཟླ་གམ། གྲུ་གསུམ། ཟླུམ་པོ། གྲུ་བཞི། གཙང་གླུད་ཆངས་བུ་ཅན་རིམ་པ་བཞིན་བཤམས་ལ།） རང་ཉིད་དམ་པ་སངས་རྒྱས་སྐུ་མདོག་སྨུག་ནག་གཅེར་བུ་མཆོག་ཏུ་འབར་བའི་གཟི་བྱིན་ཅན་ཕྱག་རྒྱ་དྲུག་གིས་བརྒྱན་པ། ཕྱག་གཉིས་ཌཱ་མ་རུ་དང་དྲིལ་བུ་འཁྲོལ་བ། ཏིང་ངེ་འཛིན་གྱི་རོས་མྱོས་ཤིང་། །འཁོར་འདས་ཟིལ་གྱིས་གནོན་པའི་ལྟ་སྟངས་མཛད་པར་གྱུར། ཨོཾ་ཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ༑། ཨེ་ཨཻ། ཨོ་ཨཽ། ཨཾ་ཨཿ ཀ་ཁ་ག་གྷ་ང་། ཙ་ཚ་ཛ་ཛྷ་ཉ། ཊ་ཋ་ཌ་ཌྷ་ན། ཏ་ཐ་ད་དྷ་ན༑ པ་ཕ་བ་བྷ་མ། ཡ་ར་ལ་ཝ། ཤ་ཥ་ས་ཧ་ཀྵ། （གཏོར་མ་རྣམས་བསང་སྦྱང་།）སྟོང་པའི་ངང་ལས་གཏོར་མའི་ངོ་བོ་ཟག་པ་མེད་པའི་ཡེ་ཤེས་ཀྱི་བདུད་རྩི་（138བ）རྣམ་པ་འབྱུང་བ་སོ་སོའི་བྱེད་ལས་དང་མཚན་ཉིད་ཚང་བར་གྱུར། ཨོཾ་ཨཱཿཧཱུྃ། （ལན་གསུམ་གྱིས་བྱིན་གྱིས་བརླབས། དེ་ནས།）རང་གི་སྙིང་ག་ནས་འོད་ཟེར་འཕྲོས་པས་བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་དམ་ཅན་རྒྱ་མཚོའི་སྤྲིན་ཕུང་ནམ་མཁའ་གང་བར་སད་པར་（བལྟས་ལ།） ཨརྒྷཾ་ནས་ཤཔྡའི་（བར་གྱིས་མཆོད། དང་པོ་ནི།） ཡཾ་ཨོཾ་ཙ་ཚ་ཛ་ཛྷ་ཉ་ཡཾ་ཨི་ཨི༷། （ལན་གསུམ།）ཡཾ་ལས་རླུང་རྫས་སྔོན་པོ་གཡོ་བ་འདི། །ཤར་ཕྱོགས་རྡོ་རྗེ་རིགས་ཀྱི་རྩ་གསུམ་ལྷ། །གྲངས་མེད་རབ་འབྱམས་རྒྱལ་བའི་འཁོར་ལོར་འབུལ༑༑རླུང་དང་ཞེ་སྡང་ལས་གྱུར་ནད་གདོན་ཞི། །ཆོས་ཀུན་རྟེན་འབྲེལ་རོལ་པར་འཆར་བ་དང་༑༑དོན་གཉིས་ལྷུན་གྱིས་གྲུབ་པའི་མཆོག་སྩོལ་ཅིག ། （གཉིས་པ།） རཾ་ཨོཾ་ཊ་ཋ་ཌ་ཌྷ་ཎ་རཾ་རྀ་རཱྀ། རཾ་ལས་མེ་རྫས་དམར་པོ་འབར་བ་འདི། །ལྷོ་ཕྱོགས་རིན་ཆེན་རིགས་ཀྱི༴ གྲངས་མེད༴ མེ་དང་རྒྱལ་ལས་གྱུར༴ ཆོས་ཀུན༴ དོན་གཉིས༴ （གསུམ་པ།） ཝཾ་ཨོཾ་པ་ཕ་བ་བྷ་མ་ཝཾ་ཨུ་ཨཱུ། ཝཾ་ལས་ཆུ་རྫས་དཀར་པོ་བརླན་གཤེར་འདི། །ནུབ་ཕྱོགས་པདྨ་རིགས་ཀྱི༴ གྲངས་མེད༴ ཆུ་དང་འདོད་ཆགས་ལས་གྱུར༴ ཆོས་ཀུན༴ དོན་གཉིས༴ （བཞི་པ།）ལཾ་ཨོཾ་ཏ་ཐ་ད་ངྷ་ན་ལཾ་ལྀ་ལཱྀ། ལཾ་ལས་ས་རྫས་སེར་པོ་སྲ་མཁྲེགས་འདི། །བྱང་（139ན）ཕྱོགས་ལས་ཀྱི་རིགས་ཀྱི༴ གྲངས་མེད༴ ས་དང་ཕྲག་དོག་ལས༴ ཆོས་ཀུན༴ དོན་གཉིས༴ （ལྔ་པ་གླུད་གཏོར་བསང་སྦྱང་།） སྟོང་པའི་ངང་ལས་ཕུང་ཁམས་སྐྱེ་མཆེད་ཡོངས་སུ་རྫོགས་པའི་གཟུགས་གླུད་མཛེས་ཤིང་ཡིད་དུ་འོང་བ་འདོད་ཡོན་འཛད་པ་མེད་པའི་ལོངས་སྤྱོད་ཀྱི་དཀོར་ནོར་བསམ་གྱིས་མི་ཁྱབ་པ་དང་བཅས་པར་གྱུར་（པར་བལྟས་ལ་ནམ་མཁའ་མཛོད་ཀྱི་སྔགས་རྒྱ་དང་། སམྦྷ་ར་དང་མཚན་བཞི་བརྗོད།）ཀྱེ། གནོད་བྱེད་གདོན་བགེགས་འབྱུང་པོའི་ཚོགས། །ཚུར་ཤོག་བདེན་པའི་ཚིག་ལ་ཉོན༑༑མཛེས་པའི་གཟུགས་གླུད་ཡིད་འོང་ལྡན། །མཁོ་རྒུའི་འབྱོར་པ་རྒྱ་མཚོར་བཅས།། ཏིང་འཛིན་སྔགས་རྒྱས་རབ་སྦར་ནས། ལན་ཆགས་ཤ་འཁོན་གཉེར་བ་དང་། །གནོད་བྱེད་གདོན་བགེགས་ཡོངས་ལ་བསྔོ། །དགྱེས་ཤིང་ཚིམ་པར་བཞེས་ནས་ཀྱང་། །མི་དང་གླུད་གཉིས་བརྗེ་བ་དང་། །གནོད་པའི་བསམ་སྦྱོར་ཞི་བར་མཛོད། （ཅེས་དང་། ཆོས་སྦྱིན་གོང་བཞིན་བྱས་ལ། སརྦ་བྷུ་ཏ་གཙྪ་ཞེས་གཤེགས་སུ་གསོལ། བར་དོའི་འགྲོ་བ་རྣམས་རྗེས་སུ་འཛིན་པའི་སླད་དུ་བར་དོ་ཆ་བཞི་ནི། གཏོར་སྣོད་བཞིར་གཉིས་སུ་ལྕོག་དང་བཅས་པ་དང་། གཉིས་སུ་ཟན་བྲུལ་རྐྱང་པ་བཤམ། ཆུ་བྲན་ཏེ་བརྒྱ་རྩའི་སྐབས་ལྟར་བྱིན་གྱིས་བརླབ། དང་པོ་གཉིས་ལ་སམྦྷ་ར་ཉེར་གཅིག་（139བ）དང་། ཨརྒྷཾ་སོགས་ཀྱིས་མཆོད་ལ།） རྩ་བརྒྱུད་བླ་མ་ཞི་ཁྲོ་རབ་འབྱམས་ལྷ། །མཆོག་གསུམ་རྒྱལ་སྲས་སློབ་མར་བཅས་ལ་འབུལ། །བར་དོའི་འགྲོ་ལ་དབང་བསྐུར་བྱིན་རློབ་ཅིང་། །ཐུགས་རྗེས་སྐྱབས་གནས་དཔུང་གཉེན་མཛད་དུ་གསོལ། （གཉིས་པར།）དཔའ་བོ་མཁའ་འགྲོ་དམ་ཅན་སྲུང་མའི་ཚོགས། །བཀའ་སྡོད་ཕོ་ཉར་བཅས་པ་རྣམས་ལ་འབུལ། །བར་དོའི་འགྲོ་རྣམས་གཤེད་མའི་བགེགས་བྲལ་ཞིང་། ལམ་སྟོན་གནས་སྤོར་ས་མཁན་མཛད་དུ་གསོལ། （ཕྱི་མ་གཉིས་ལ་སམྦྷ་ར་དང་མཚན་བཞི། གསུམ་པར།） ལྷན་སྐྱེས་འདྲེ་སོགས་བར་དོའི་སེམས་ཅན་ལ། །གནོད་བྱེད་གཤེད་མའི་བགེགས་རིགས་ཀུན་ལ་བསྔོ། །ངོམས་ཤིང་ཚིམས་ནས་ཕྱིན་ཆད་བར་སྲིད་ལ། །གནོད་ཅིང་འཚེ་བའི་བསམ་སྦྱོར་ཞི་བར་མཛོད། （བཞི་པར།） ཤི་ནས་ལུས་རྟེན་མ་ཐོབ་བར་དོའི་འགྲོ། །ཡིད་ལུས་རྟེན་ཅན་མཁའ་མཉམ་ཀུན་ལ་བསྔོ། །འཁྲུལ་སྣང་འཇིགས་སྐྲག་བར་དོར་ངོ་ཤེས་ཤིང་། །དག་པའི་ཞིང་དུ་སྐྱེ་བ་ལེན་པར་ཤོག །（ལྔ་པ་བར་དོའི་ཆུ་སྦྱིན་བྱ་ཞིང་ཆོས་ཀྱི་སྦྱིན་པ་ཡང་བྱའོ། །དེ་ནས་མགྲོན་སྤྱི་ལ་ཕྲིན་ལས་བཅོལ་བ་ནི།） ཨོཾ། བླ་མ་མཆོག་གསུམ་ཡི་དམ་ལྷ། །མཁའ་འགྲོ་དམ་ཅན་རྒྱ་མཚོར་（140ན）བཅས། །དཀར་ཕྱོགས་སྐྱོང་བའི་མཐུ་ཆེན་དང་། །སྲིད་གསུམ་འབྱུང་པོའི་ཚོགས་རྣམས་ཀྱིས། །མཆོད་སྦྱིན་གཏོར་མ་འདི་བཞེས་ལ། （ཞེས་པ་ནས།） ཡིད་ལ་འདོད་པ་ཀུན་འགྲུབ་མཛོད། （ཀྱི་བར་དཀྱུས་བཞིན་བྱ།） བདག་གི་བསམ་པའི་སྟོབས་དང་ནི། （སོགས་བདེན་པའི་སྟོབས་བརྗོད་དེ་སྨོན་ལམ་གདབ་པ་སྔར་བཞིན་དང་།） ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། བཛྲ་མུཿ （གཏོར་མགྲོན་མཆོག་རྣམས་རང་བཞིན་གྱི་གནས་སུ་གཤེགས།） མཆོད་སྦྱིན་གནས་འདིར་གང་ལྷགས་པའི། །འབྱུང་པོ་ས་འོག་རྒྱུ་བ་དང་༑ ༑གང་ཡང་ས་སྟེང་འཁོད་པ་དང་། །ས་བླར་རྒྱུ་བ་གང་ཡིན་པ། །མགུ་བར་གྱུར་ནས་རང་གནས་སུ། །ཐམས་ཅད་ཐམས་ཅད་འགྲོ་བར་གྱིས། སརྦ་བྷུ་ཏ་གཙྪ། （ཞེས་དམན་པ་རྣམས་རང་གནས་སུ་བཏང་ལ་བསྔོ་བ་སྨོན་ལམ་གྱིས་རྒྱས་འདེབས་ཤིང་ཤིས་པ་བརྗོད་པ་སོགས་རྗེས་ཀྱི་བྱ་བས་མཐའ་བརྒྱན་པར་བྱའོ། །ལེགས་པར་བཤད་པའི་ངག་ཚིག་མཐོ་རིས་ཆབ། །སྲིད་པ་སྡིག་ཏོའི་ཁྱབ་འཇུག་ཞབས་བའིལ་དུ། །སྒྲེང་བའི་ནུས་གཟུགས་དྲི་བྲལ་བྱང་ཆེན་གྱི། རང་གཟུགས་ཚོགས་གཉིས་ལང་ཚོ